
Fal

Kulcsszavak: nyugati kultúra; törzsi művészet; szakralitás
Pályamunkám középpontjában a nyugati, technológiailag fejlett civilizáció és a törzsi népek művészetének kontrasztja, illetve hasonlósága áll. Az emberi haj időn és kultúrákon átívelő szimbolikával rendelkezik; számos népi hagyományban úgy tartják, a hajunkban rejlik az őseink tudása, az „őserőnk”, és azon, mint antennákon keresztül tudunk kapcsolódni az isteni szférákhoz, a transzcendens világokhoz. Így nem csak az önkifejezés eszköze lehet, hanem szent feladatot is teljesíthet. Izgalmasnak tartom összevetni, hogy a nyugati civilizációnk, hogyan örökítette át ezeket a hitrendszereket; jóllehet a szakralitást már megfosztottuk hajunktól, mégis fontos pszichológiai tényezőkkel bír a társadalomban betöltött szerepünket illetően; gondolhatunk itt egy állásinterjúra, párválasztásra, vagy bármilyen számunkra fontosabb eseményre.
Munkám során igyekeztem kortárs eszközökkel megragadni a nyugati ember gyökerét vesztettségét és az ebből fakadó tudattalan, mély vágyódását a szakralitás iránt.



